অসম ৰাজ্যিক চিৰিয়াখানাত বুধবাৰে মিষ্টাৰ উইচ নামৰ নীলা আৰু সোনালী পাখিৰ মতা মেকাৱ চৰাইটোৰ জন্মদিন পালন কৰা হয়।
গুৱাহাটী চিৰিয়াখানাত এইটোৱেই একমাত্ৰ মেকাৱ। দক্ষিণ আমেৰিকাত উপলব্ধ এই চৰাইটো ২০০০ চনত গুৱাহাটীলৈ অনা হৈছিল। এতিয়া ই ২৫ বছৰত ভৰি দিলে।
চৰাইটোৰ জন্মদিন উপলক্ষে চিৰিয়াখানা কৰ্তৃপক্ষই বুধবাৰে এখন চৰাই বিষয়ক কৰ্মশালাৰ উপৰিও বিভিন্ন কাৰ্যসূচী অনুষ্ঠিত কৰে।
উল্লেখ্য যে, গুৱাহাটী চিৰিয়াখানাত থকা এই চৰাইটোৱে সুদীৰ্ঘ দিন ধৰি অকলশৰীয়া জীৱন অতিবাহিত কৰিছে। চিৰিয়াখানা কৰ্তৃপক্ষই চৰাইটোক এজনী মাইকী মেকাৱ জীৱনসংগী কৰি দিয়াৰ চেষ্টা অব্যাহত ৰাখিছে।
কৰ্তৃপক্ষই জনোৱামতে কোনো লোকে যদি তাৰ বাবে এজনী সংগী চিৰিয়াখানালৈ আগবঢ়াব বিচাৰে সেয়া মেকাৱটোৰ বাবে এক সুন্দৰ জন্মদিনৰ উপহাৰ হ'ব।
তদুপৰি কোনোবাই যদি চৰাইটোক তুলি ল'ব বিচাৰে চিৰিয়াখানা কৰ্তৃপক্ষৰ লগত যোগাযোগ কৰিবলৈ মিষ্টাৰ উইচৰ জন্মদিনত কৰ্তৃপক্ষই আহ্বান জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
